cyanic-selkie/wikianc huggingface dataset:
Հաջողության զիգզագ
Սյուժե
Բայց ճակատագիրը նրա համար փորձություն է պատրաստել. Վլադիմիրը 10 000 ռուբլի է շահում։ Այժմ նա կարող է գնել այն տեսախցիկը, որը վաղուց երազում էր և իր ընկերուհու` խնայդրամարկղի աշխատող Օլգայի (Վալենտինա Տելիչկինա) հետ մեկնել Մոսկվա։ Սակայն արժեթղթի գնման համար 20 ռուբլին նա վերցրել էր փոխօգնության դրամարկղից, որի ղեկավարն էր ինքը։ Դրամարկղի փողն ընդհանուր էր, ինչն ըստ գործընկերների նշանակում է, որ շահումը պետք է կիսվի։ Սակայն հարց է առաջանում, թե ինչպես։ Պարզվում է, որ ոչ բոլորն են պարբերաբար ներդրումներ կատարել, այդ պատճառով ինչ-որ մեկը պահանջում է բաժնետերերի ցանկից հանել գեղեցկուհի Լիդիա Սերգեևնային (Իրինա Սկոբցևա),իսկ Օրեշնիկովը պաշտպանում է նրան. գործն ավարտվում է սկանդալով, պարտատոմսը վերցվում է Օրեշնիկովից։
Վլադիմիրը վիճում է Օլգայի հետ, իսկ Լիդիա Սերգեևնայի խանդոտ ամուսինը (Գոտլիբ Ռոնինսոն) հեռանում է նրանից, ինչի համար վերջինս առանձնապես չի ափսոսում. Լիդիա Սերգեևնան սիրահարվում է Օրեշնիկովին և պատրաստ է ամուսնանալ նրա հետ։
Ե՛վ Վլադիմիրին, և՛ Լիդիա Սերգեևնային աշխատակիցները հեռացնում են փոխօգնության ֆոնդի գործընկերներից։ Նրանք խնայդրամարկղում գումար են ստանում Օլգայից, բաժանում են դրանք իրար մեջ և լուսանկարչական ստուդիայում հատուկ ոգևորվածությամբ նշում են Նոր տարին։ Լավ տրամադրությամբ նրանք որոշում են Օրեշնիկովին և Լիդիա Սերգեևնային հետ վերադարձնել աշխատանքային կոլեկտիվ, սակայն հայտնվում են Ձմեռ պապը և Ձյունանուշն ու գողանում փողով պայուսակը։ Պարզվում է` առևանգողները Օրեշնիկովն ու Լիդիա Սերգեևնան են։ Գործընկերները հետապնդում են նրանց, հայտնում են են նրանց հետ ընդունելու մասին, այն պահին ժամացույցը խփում է ժամը 12:00-ը, և ամեն ինչ ավարտվում է խաղաղությամբ։ Դժբախտ է միայն Լիդիա Սերգեևնան, քանի որ Օրեշնիկովը վերադառնում է իր Օլգայի մոտ։ Եվ երբ փոխօգնության դրամարկղում հավաքվում է անհրաժեշտ գումարը, նա կրկին ձեռք է բերում վիճակախաղի նոր պարտատոմս։
Քննադատություն
Ֆիլմը քննադատների մոտ լայն արձագանք չի գտել, գրախոսականներից մեկն անգամ վերնագրվել է «Անհաջողության զիգզագ»։
Վերաթողարկում
1990 թվականից «Խոշոր պլան» կինոստուդիան պատրաստել և տարածել է այս ֆիլմի VHS վիդեո ձայնասկավառակներ` PAL համակարգով։ 2000-ական թվականներին նույն ընկերությունը թողարկել է այս ֆիլմի վերականգնված տարբերակը` DVD ձևաչափով, Dolby Digital ձայնային համակարգով։
Արտաքին հղումներ
Կատեգորիա:Ռուսերեն ֆիլմեր Կատեգորիա:Ռուսական ֆիլմեր Կատեգորիա:«Մոսֆիլմ» ստուդիայի ֆիլմեր Կատեգորիա:Խորհրդային սև-սպիտակ ֆիլմեր Կատեգորիա:1968 ֆիլմեր Կատեգորիա:Խորհրդային կինոկատակերգություններ Կատեգորիա:Էլդար Ռյազանովի ֆիլմեր
Թիմարի գավառակ
Անվան ստուգաբանություն
XVI դարում թուրքական տիրապետության տակ ընկնելուց հետո Գնունիքը և Ամյուկը դարձել են Վանի փաշայի թիմարը (հողատիրույթը), որտեղից առաջացել է գավառի Թիմար անվանումը։
Աշխարհագրություն
Արևմուտքում՝ լճափի երկայնքով, ձգվում էր կաղնու անտառներով ծածկված Էրերինի լեռնաշղթան` Ս. Սահակ (Խաչգլուխ կամ էրերին, 2250 մ) լեռնագագաթով, իսկ հյուսիսում` Խանագահի լեռները ։
Ծանոթագրություններ
Կատեգորիա:Արևմտյան Հայաստանի գավառներ
Dinero
«Dinero» (Փողեր), ամերիկացի երգչուհի Ջենիֆեր Լոպեսի երգը, որում մասնակցություն են ունեցել պրոդյուսեր Dj Khaled-ը և հիփ հոփ երգչուհի Քարդի Բին։ Սինգլը սթրիմինգի և ներբեռնման համար հասանելի է դարձել 2018 թվականի մայիսի 17-ին ։
Երգն անվանակարգվել է «Teen Choice Awards» մրցանակաբաշխության ժամանակ՝ «Լավագույն լատիներեն երգ» անվանակարգում, իսկ պաշտոնական երաժշտական տեսահոլովակն անվանակարգվել է «MTV Video Music Awards» մրցանակաբաշխության ժամանակ՝ «Լավագույն լատիներեն երգ» և «Լավագույն կոլլաբորացիա» անվանակարգերում և հաղթանակ է տարել ։
Ծանոթագրություններ
Կատեգորիա:Քարդի Բիի սինգլներ Կատեգորիա:Ջենիֆեր Լոպեսի երգեր
Ճակնդեղ բաժանապտուղ
Ճակնդեղ բաժանապտուղ, թելուկազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
40-50 սմ բարձրությամբ բազմամյա խոտաբույս է։ Արմատները ամուր են, փայտացած, ճիպոտանման։ Ծաղիկները միաձուլված կծիկներով և երկար, տերևազուրկ հասկանման ծաղկաբույլերով են։ Ծաղկապատի մասերը կանաչ են, լայն սպիտակ–թաղանթային, գագաթում՝ անհավասար–ատամնավոր եզրով։ Պտուղները հնգանիստ են ։
Տարածվածություն
Հայաստանում հանդիպում է Շիրակի (Զարնջա) և Երևանի (Երևանի շրջակայք) ֆլորիստիկական շրջաններում։ Աճում է նաև Թալիշում, Թուրքիայում և Հյուսիսարևմտյան Իրանում ։
Էկոլոգիա
Աճում է ստորին և միջինլեռնային գոտիներում՝ ծովի մակարդակից 850–1500 մ բարձրությունների վրա, քարքարոտ, կավոտ լանջերին, աղակալված տեղերում, տափաստանում և կիսաանապատում։ Ծաղկում է հունիս–հուլիս ամիսներին, պտղաբերում՝ հուլիսի վերջից–սեպտեմբեր։ Կուլտուրական ճակնդեղի վայրի ազգակիցն է ։
Պահպանություն
Կրիտիկական վիճակում գտնվող տեսակ է։ Հայտնի են ընդամենը երկու փոքր պոպուլյացիա։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Հայաստանի Կարմիր գրքի առաջին հրատարակության մեջ ընդգրկված էր որպես կրճատվող տեսակ։ Ընդգրկված չէ CITES-ի և Բեռնի կոնվենցիաների հավելվածներում ։
Ծանոթագրություններ
Կատեգորիա:Կրիտիկական վիճակում գտնվող տեսակներ Կատեգորիա:Թելուկազգիներ Կատեգորիա:Ծածկասերմեր Կատեգորիա:ՀՀ Կարմիր գրքում գրանցված բույսեր
Մեխակ Քուռի
Մեխակ Քուռի, մեխակազգիների ընտանիքին պատկանող ծածկասերմ բույս։
Նկարագրություն
Միամյա խոտաբույս է, որն ունի 15-30 սմ բարձրություն։ Բաժակը գորտնուկավոր է և 15 մմ երկարությամբ։ Պսակաթերթերը բաց մանուշակագույն են, ճեղքված-ատամնավոր, մերկ ։
Տարածվածություն
Հայաստանում հայտնի է Երևանի ֆլորիստական շրջանում (Արարատ ավանի շրջակայք, Վեդի, Աշտարակ)։ Նաև աճում է Արևմտյան և Անդրկովկասում, Նախիջևանում, Արաբական թերակղզում, Իրաքում, Իրանում և Աֆղանստանում ։
Էկոլոգիա
Աճում է ստորին լեռնային գոտում՝ ծովի մակարդակից 900-1200 մ բարձրությունների վրա, գետերի ավազոտ ափերին, աղակալված ճահիճներում, շիբլյակում։ Ծաղկում է հունիս ամսին, պտղաբերում՝ հուլիսին ։
Պահպանություն
Ներկայումս Արարատի ճահիճները առանձնացվել են որպես բնության հուշարձան, սակայն պահպանության իրական գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Մեխակազգիներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Մեդուլոբլաստոմա
Մեդուլոբլաստոման երեխաների մոտ ուղեղի առաջնային քաղցկեղի ամենատարածված տեսակն է։ Այն սկիզբ է առնում ուղեղի հետին կամ միջին մասից, գանգի հատակից, ուղեղիիկից կամ հետին փոսից ։
Ուղեղը բաժանված է երկու հիմնական մասի՝ վերևում ավելի մեծ ուղեղը և ներքևում ուղեղիկը դեպի հետև։ Նրանք առանձնանում են թաղանթով, որը կոչվում է տենտորիում։ Ուռուցքը, որը զարգանում է ուղեղիկում կամ տենտորիումի տակ, կոչվում է ինֆրատենտորիալ։
Պատմականորեն մեդուլոբլաստոմաները դասակարգվել են որպես հասարակ նեյրոէկոդերմալ ուռուցք (PNET), բայց այժմ հայտնի է, որ մեդուլոբլաստոման առանձնանում է սուպրատենտորիալ PNET-ներից ։
Մեդուլոբլաստոմաներն ինվազիվ, արագ աճող ուռուցքներ են, որոնք ի տարբերություն ուղեղի ուռուցքների մեծ մասի, տարածվում են ուղեղողնուղողային հեղուկի միջոցով և հաճախ մետաստազներ են տալիս են ուղեղի և ողնասյան երկայնքով տարբեր հատվածներում։
Նշաններ և ախտանիշներ
Նշանները և ախտանշանները հիմնականում պայմանավորված են չորրորդ փորոքի բլոկադայի հետևանքով ներգանգային ճնշման բարձրացմամբ, ուռուցքները սովորաբար զարգանում են ախտորոշելուց 1-ից 5 ամիս առաջ։ Երեխան, որպես կանոն, դառնում է անտարբեր, դիտվում են կրկնվող փսխման դրվագներ և առավոտյան գլխացավ, ինչը կարող է հանգեցնել ստամոքս-աղիքային հիվանդության կամ միգրենի սխալ ախտորոշման ։ Հետո երեխայի մոտ զարգանում է անկանոն քայլվածք, ատաքսիա, հաճախակի է ընկնում, դիպլոպիա, պապիլեդա և վեցերորդ գանգուղեղային նյարդի կաթված։
Գլխապտույտը և նիստագմը նույնպես հաճախակի են և կարող է դիտվել դեմքի զգայության կամ շարժունակության կորուստ։ Արտաուղեղային նշանները հայտնվում են հիվանդության ուշ շրջանում։
Արտանյարդային մետաստազները հազվադեպ են հանդիպում, և երբ այն տեղի է ունենում, այն գտնվում է ռեցիդիվի պայմաններում, նախքան սովորական քիմիաթերապիան։
Պաթոգենեզ
Մեդուլոբլաստոման սովորաբար հայտնաբերվում է չորրորդ փորոքի մոտ՝ ուղեղի և ուղեղիկի միջև։ Նման արտաքին տեսքով և բնութագրերով ուռուցքները կարող են ծագել ուղեղի այլ մասերում, բայց դրանք նույնական չեն մեդուլոբլաստոմայի հետ։
Չնայած, կարծում են, որ մեդուլոբլաստոմաները ծագում են անառողջ կամ սաղմնային բջիջներից զարգացման իրենց վաղ փուլում։ WNT ուռուցքները ծագում են ուղեղային համակարգի ռոմբաձև փոսի ստորին եռանկյունուց, իսկ SHH ուռուցքները ծագում են արտաքին հատիկավոր շերտից։
Նախկինում մեդուլոբլաստոման դասակարգվում էր բիոպսիայի հիման վրա, բայց վերջերս կատարված ինտեգրված գենետիկական հետազոտությունները պարզել են, որ մեդուլոբլաստոման բաղկացած է չորս հստակ մոլեկուլային և կլինիկական տարբերակներից, որոնք կոչվում են WNT / β-կատենին, Sonic Hedgehog, երրորդ և չորրորդ խումբ ։ Այս ենթախմբերից՝ WNT հիվանդները հեշտ են ախտորոշվում, իսկ 3-րդ խմբի հիվանդները՝ դժվար։ Sonic Hedgehog-ը լավագույնս բնութագրված ենթախումբն է  ։ Մեդուլոբլաստոմաները հանդիպում են նաև Գորլինի համախտանիշում, ինչպես նաև Տուրկոտի համախտանիշում։ Պարբերաբար հայտնաբերվում են հետևյալ գեների CTNNB1, PTCH1, MLL2, SMARCA4, DDX3X, CTDNEP1, KDM6A և TBR1 մուտացիաներ մեդուլոբլաստոմա ունեցող անհատների մոտ ։ Որոշ մեդուլոբլաստոմատներում խանգարված լրացուցիչ ուղիները ներառում են MYC, Notch, BMP և TGF-β ազդանշանային ուղիներ      ։
Ախտորոշում
Ուռուցքը ախտորոշվում է MRI-հետազոտությամբ՝ բնորոշ տեղակայումով, որը հարակից է և տարածվում է չորրորդ փորոքի մեջ։ Հյուսվածաբանորեն ուռուցքը պինդ է, վարդագույն-մոխրագույն գույնով և լավ է ներկվում։ Ուռուցքը բջջային է, բարձր միտոտիկ ակտիվությամբ, քիչ ցիտոպլազմով, ունի կլաստերների և վարդերի ձևավորման հակում։
Բուժում
Բուժումը սկսվում է ուռուցքի առավելագույն վիրաբուժական հեռացումով։ Ճառագայթումը և քիմիոթերապիան կարող է մեծացնել հիվանդության հետընթացը։ Որոշ ապացույցներ ցույց են տալիս, որ պրոտոնային ճառագայթներով ճառագայթումը նվազեցնում է ճառագայթահարման ազդեցությունը սիրտանոթային հատվածների վրա և նվազեցնում է գանգուղեղային ճառագայթահարման ճանաչողական ուշացումը ։ Այս համադրությունը կարող է թույլ տալ կյանքի երկարաձգում 5 տարով դեպքերի ավելի քան 80%-ում։ Դեզմոպլաստիկ առանձնահատկությունների առկայությունը, ինչպիսիք են կապի հյուսվածքի ձևավորումը, առաջարկում է ավելի լավ կանխատեսում։ Պրոգրնոզ ավելի վատ է, եթե երեխան 3 տարեկանից ցածր է, ռելեկցիայի աստիճանը անբավարար է, կամ եթե տեղի է ունենում որևէ CSF, ողնաշարի, գերզգայուն կամ համակարգային տարածում։ Ռադիոառագայթային թերապիայի և քիմիոթերապիայի արդյունքում դեմենցիան սովորական արդյունք է, որը դիտվում է բուժումից երկու-չորս տարի հետո։ Ռադիոճառագայթային բուժման կողմնակի ազդեցությունները կարող են ներառել ճանաչողական խանգարում, հոգեբուժական հիվանդություն, ոսկրերի աճի ընկճում, լսողության կորուստ և էնդոկրին խանգարումներ  ։ Ներգանգային ճնշման բարձրացումը հնարավոր է վերահսկել կորտիկոստերոիդների կամ փորոքի շունտավորման միջոցով։
Քիմիոթերապիա
Քիմիաթերապիան հաճախ օգտագործվում է որպես բուժման մաս։ Մեդուլոբլաստոմայի համար օգտագործվում են մի քանի տարբեր քիմիաթերապևտիկ համակցություններ. մեծ մասը ներառում է լոմուստին, ցիսպլաստին, կարբոպլատին, վինկրիստին կամ ցիկլոֆոֆամիդի համադրություն։ Երիտասարդ հիվանդների մոտ (3-4 տարեկանից ցածր) քիմիաթերապիան կարող է հետաձգել կամ որոշ դեպքերում հնարավոր է նույնիսկ վերացնել ճառագայթային թերապիայի անհրաժեշտությունը։ Այնուամենայնիվ, և քիմիաթերապիան, և ճառագայթային թերապիան հաճախ ունենում են կողմնակի ազդեցություններ, ներառյալ ֆիզիկական և ճանաչողական զարգացման խանգարումներ, երկրորդային քաղցկեղի զարգացման ավելի մեծ ռիսկ և սրտանոթային հիվանդությունների ռիսկեր ։
Էպիդեմիալոգիա
Մեդուլոբլաստոման հայտնաբերվում է տարեկան երկու միլիոն ցածր տարիքի երեխաների մոտ և երեխաների վրա ազդում է 10 անգամ ավելի, քան մեծահասակների մոտ ։ Մեդուլոբլաստոման ուղեղի երկրորդ ամենատարածված ուռուցքն է երեխաների մոտ, պիլոցիտիկ աստրոցիտոմայից հետո, որը կազմում է ուղեղի նոր ախտորոշված ուռուցքների 14.5% -ը ։ Մեծահասակների մոտ մեդուլոբլաստոման հազվադեպ է, որը կազմում է CNS չարորակությունից ավելի քիչ, քան 2%-ը ։
Մանկական մեդուլոբլաստոմայի նոր դեպքերի արագությունը տղամարդկանց մոտ (62%) ավելի բարձր է, քան կանանց մոտ (38%), հատկություն, որը մեծահասակների մոտ չի երևում ։ Մեդուլոբլաստոման և այլ PNET` ավելի տարածված են ցածր տարիքի երեխաների մոտ ավելի շատ, քան ավելի մեծ տարիքի երեխաների մոտ։ Մեդուլոբլաստոմայով հիվանդների մոտ 40%-ը ախտորոշվում է մինչև հինգ տարեկանը, 31%-ը`5-ից 9 տարեկան, 18.3%-ը` 10-ից 14 տարեկան, իսկ 12,7% -ը`15-ից 19 տարեկան ։
Հետազոտության մոդելներ
Առնետների նեյրոնային պրեկուրսորային բջիջներում SV40 մեծ T-անտիգենի գենի փոխանցման միջոցով ստեղծվել է ուղեղի ուռուցքային մոդել։ PNET-ները հյուսվածաբանորեն տարբերվում էին մարդկային ուռուցքներից և օգտագործվում էին մարդու ուղեղի ուռուցքների քաղցկեղածինացման մեջ ներգրավված նոր գեները հայտնաբերելու համար ։ Մոդելը օգտագործվել է p53-ի հաստատման համար, որպես մարդու մեդուլոբլաստոմաներում ներգրավված գեներից մեկը, բայց քանի որ մարդու ուռուցքների միայն մոտ 10%ն է ցույց տվել մուտացիան այդ գեում, մոդելը կարող է օգտագործվել SV40 մեծ T-անտիգենի մյուս պարտադիր գործընկերների նույնականացման համար, բացի p53-ից ։
Վերջերս գեներացվել է SHH տիպի մկնիկի մոդել`մեդուլոբլաստոմայի զարգացման բարձր հաճախականությամբ, մեդուլոբլաստոմայի զարգացումը ճնշող Tis21- ի ճնշմամբ ։ Մեդուլոբլաստոմայի բարձր հաճախականությունը, ըստ երևույթին պայմանավորված է Cxcl3-ի՝ down regulation-ով, որն էլ ինդուցում է Tis21-ին ։ Հետևաբար, Cxcl3- ով բուժումը լիովին կանխում է մեդուլոբլաստոմայի զարգացումը մեդուլոբլաստոմայի Shh տիպի մկնիկի մոդելի մեջ ։ Այսպիսով, CXCL3- ը մեդուլոբլաստոմաի թերապիայի թիրախ է։
Միկրոկնեմում մարջանանման
Միկրոկնեմում մարջանանման, թելուկազգիների ընտանիքին պատկանող ծածկասերմ բույս, որը գրանցված է Հայաստանի Հանրապետության Կարմիր գրքում։
Տարածվածություն
Հայաստանում հայտնի է միայն Երևանի ֆլորիստիկական շրջանում (Արարատ բանավանի, Մասիսի և Բուրաստանի շրջակայքում)։ Տեսակի ընդհանուր արեալը շատ դիզյունկտիվ է։ Հանդիպում է նաև Իսպանիայում և Անատոլիայում (Կոնիա) ։
Էկոլոգիա
Աճում է ստորին լեռնային գոտում՝ ծովի մակարդակից 800-850 մ բարձրությունների վրա, աղակալված ճահիճներում և աղուտներում։ Ծաղկում է մայիս-հունիս ամիսներին, պտղաբերում՝ հունիս-հուլիսին ։
Պահպանություն
Վտանգված տեսակ է։ Հայտնի է ընդամենը մեկ պոպուլյացիա։ Տարածման և բնակության շրջանների մակերեսը 500 կմ²-ից պակաս է։ Հայաստանի Կարմիր գրքի առաջին հրատարակության մեջ ընդգրկված էր որպես ոչնչացման անմիջական սպռնալիքի ենթակա տեսակ։ Ընդգրկված է Բեռնի կոնվենցիայի 2-րդ հավելվածում։ Ընդգրկված չէ CITES-ի կոնվենցիայի հավելվածում ։
Արարատի աղակալված ճահիճը ներկայումս առանձնացված է որպես բնության հուշարձան, սակայն պահպանության գործողություններ չեն իրականացվում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Թելուկազգիներ Կատեգորիա:Միամյա բույսեր Կատեգորիա:ՀՀ Կարմիր գրքում գրանցված բույսեր
Գառնիկ Ասատրյան
Գառնիկ Սերոբի Ասատրյան, հայ բանասեր, պատմաբան, խմբագիր։ Բանասիրական գիտությունների դոկտոր (1990), պրոֆեսոր (1995)։
Կենսագրություն
Գառնիկ Ասատրյանը ծնվել է 1953 թվականին Թեհրանում։ 1968 թվականին տեղափոխվել է Հայաստան։ 1976 թվականին ավարտել է Երևանի պետական համալսարանի քրդագիտության բաժինը։ 1977-1986 թթ. եղել է ԽՍՀՄ ԳԱ Լենինգրադի արևելագիտության ինստիտուտի մշակույթի և իրանական հին լեզուների բաժնի ասպիրանտ, այնուհետև՝ գիտաշխատող։ 1982 թվականից աշխատել է ՀԽՍՀ ԳԱ արևելագիտության ինստիտուտում որպես ավագ գիտաշխատող, 1983-1996 թվականներին՝ Իրանի բաժինների, 1997 թվականից՝ Երևանի պետական համալսարանի իրավագիտության ամբիոնի վարիչ, միաժամանակ, 1996 թվականից՝ Իրանագիտության կովկասյան կենտրոնի տնօրեն։ 1993 թվականից՝ «Իրան Նամե», 1997 թվականից՝ «Իրան և Կովկաս» հանդեսների հիմնադիր-խմբագիր։
1985-1999 թթ. դասախոսել է Կոպենհագենի համալսարանում, մասնակցել է Նյու Յորքում, Լոնդոնում, Վաշինգտոնում, Թեհրանում և Փարիզում կայացած միջազգային համաժողովներին։
Աշխատությունները վերաբերում են իրանական նախաիսլամականպատմության, մշակույթի, իրանական ազգագրության, ազգաբանության, քրդագիտության խնդիրներին։ Լույս են տեսել Ասատրյանի «Բախտիարների ազգագրություն» (1987), «Բախտիարների պոեզիան» (1995), «Իրանի զրադաշտականների ազգագրությունը և մշակույթը» (2001, երեքն էլ՝ անգլերեն), «Միջին պարսկերենի և պարթևերենի դերբայական համակարգը» (ռուսերեն, 1989) աշխատությունները ։
Ծանոթագրություններ
Կատեգորիա:Հայ բանասերներ Կատեգորիա:Հայ պատմաբաններ Կատեգորիա:Հայ խմբագիրներ Կատեգորիա:Բանասիրական գիտությունների դոկտորներ Կատեգորիա:ԵՊՀ շրջանավարտներ Կատեգորիա:Հայ պրոֆեսորներ Կատեգորիա:ԵՊՀ դասախոսներ Կատեգորիա:Հայ ակադեմիկոսներ
Հակոբ Ասատրյան
Ասատրյան Հակոբ Լեոնիդի, հայ լրագրող, խմբագիր։ Սովորել է ԵՊՀ-ում (Երևանի Պետական Համալսարան) (1984-1987 թթ), ավարտել է ՄՊՀ (Մոսկվայի Պետական Համալսարան) (1990)։ 1991-1998 թվականներին՝ «Ազգ» օրաթերթի աշխատակից, 1992-1998 թվականներին, միաժամանակ՝ ՀՀ-ում «Ազատություն» ռադիոկայանի ռուսական ծառայության, 1993-1997 թվականներին՝ «Արմինիըն Ինտերնեշընըլ Մեգըզին» (Գլենդել, ԱՄՆ) և «Նուվել դ'Արմենի» (Փարիզ) ամսագրերի թղթակից։ 1991 թվականից «Ազգի» սեփական թղթակիցն է Չեխիայում։ 1999 թվականին Պրահայում հիմնադրել է «Կովկաս-Արևելյան Եվրոպա» լրատվական կենտրոնը, «Օրեր» ամսագիրը, որի գլխավոր խմբագիրն է։
ԹՄՄ Վարդգես և Ռիտա Պալյանների «Տարվա լավագույն լրագրող» (1995), ՀԺՄ և Համաշխարհային հայկական կոնգրեսի (2011, լավագույն լրագրողական հրապարակումների համար) մրցանակներ ։
Ծանոթագրություններ
Կատեգորիա:Հայ լրագրողներ Կատեգորիա:ԵՊՀ շրջանավարտներ Կատեգորիա:Հայ խմբագիրներ Կատեգորիա:Մոսկվայի պետական համալսարանի շրջանավարտներ
Սուրբ Աստվածածին եկեղեցի (Ջուղա)
Սուրբ Աստվածածին եկեղեցի, հայկական առաքելական եկեղեցի ներկայիս Ադրբեջանի Հանրապետության կազմում գտնվող Նախիջևանի Ինքնավար Հանրապետության Ջուղայի շրջանի վարչական կենտրոն հանդիսացող Ջուղա քաղաքում ։ Ներկայում ամբողջությամբ ավերված է ։
Տեղադրություն
Եկեղեցին կառուցվել է Ջուղա քաղաքի արևելյան կողմում՝ անմիջապես քաղաքը շրջափակող պարսպի մոտ, բարձր բլրանման ապառաժի վրա ։
Եկեղեցի
Սուրբ Աստվածածին եկեղեցին ուներ ուղղանկյուն հատակագիծ, զույգ ավանդատներ և արևելյան կողմում աբսիդ։ Շինության հյուսիսային և արևելյան պատերը շարված էին բնական ժայռերի վրա։ Շարվածքը հիմնականում ճեղքված քարերից է իրականացվել։ Եկեղեցու ներքին տարածքը ծեփապատ էր ։ Եկեղեցու ներսի հարդարանքում՝ ավանդատների և բեմի շարվածքներում, տեղադրված են եղել Սահակին, Մինասին, Խերամին և այլ ջուղայեցիներին հիշատակող խաչքարեր։
Արդեն խորհրդային տարիներին եկեղեցու արևմտյան, հարավ-արևելյան կողմերում կանգնեցված մի շարք խաչքարեր տեղահան էին արված ։
Պարիսպ
Սուրբ Աստվածածին եկեղեցին չորս կողմերից շրջափակված էր բավականին բարձր և ամուր պարսպով։ Այն հուշարձանին փոքրիկ բերդի տպավորություն էր հաղորդում ։
Գերեզմանատուն
Եկեղեցին ուներ իր գերեզմանոցը, որը գտնվում էր փոքր ինչ հեռու՝ նրա հարավ-արևմտյան կողմում, փոքր բլրակի արևմտյան լանջի վրա։ Այն իրենից ներկայացնում էր շուրջ 60 խաչքարերով և այլ տապանաքարերով գերեզմանատուն։ Խաչքարերը թվագրվում էին 16-ից 17-րդ դարերով։ Արդեն խորհրդային տարիներին խաչքարերը կիսով չափ ընկած կամ հողի մեջ թաղված էին։ Գերեզմանոցում գտնված տապանաքարերն ու խաչքարերը կարևոր տեղեկություններ են հաողրդել Ջուղա քաղաքի անցյալի մասին ։
Քարե ծաղիկը (մուլտֆիլմ)
Քարե ծաղիկ, ռեժիսոր Օլեգ Նիկոլաևսկու խորհրդային տիկինիկային մուլտիպլիկացիոն ֆիլմը, նկարահանվել է 1977 թվականին, Սվերդլովյան կինոստուդիայում, ըստ Պ.Պ. Բաժովի «Քարե ծաղիկը» և «Լեռնային վարպետ» ուրալյան հեքիաթների մոտիվների։ Մուլտֆիլմում հնչող երաժշտությունը կատարում է ԽՍՀՄ կինեմատոգրաֆիայի պետական սիմֆոնիայի նվագախումբը։ Դիրիժորը Դավիդ Շտիլմանն է։
Սյուժե
Ըստ լեգենդի՝ գործարանում ապրում էր մի զարմանալի վարպետ` Դանիլա անունով։ Փոքր հասակից նա արդեն տիրապետում էր քարերի գեղարվեստորեն քանդակման բոլոր գաղտնիքներին, վարպետորեն պատրաստում էր քարե կերպարներ` պարգևելով անկեղծ հիացմունք։ Նա հարսնացու ուներ` բարի և հոգատար Կատյան։ Ամեն ինչ կարող էր շատ լավ լինել, սակայն Դանիլան գոհ չէր իր կարողություններից, նա ցանկանում էր կատարելության հասնել իր արվեստում։ Մի անգամ նրան իր մոտ է հրավիրում Պղնձե սարի տիրուհին և պատվիրում նրան պատրաստել այնպիսի քարե ծաղիկ, որ հնարավոր չլիներ այն տարբերել իսկականից։ Նա որոշում է ստիպել վարպետին մոռանալ մարդկանց աշխարհը և հարսնացուին` պահելով նրան իր տիրապետության տակ։ Սակայն ինչն ավելի կարևոր կլինի Դանիլայիի համար. կատարելության հասնելն ու անթիվ հարստությունը, թե՞ Կատյայի սերը։
Հետաքրքիր փաստ
Մուլտֆիլմում իրար հետ համադրված են տիկնիկային մուլտիպլիկացիան և կենդանի դերասանների խաղը։ Պղնձե սարի տիրուհու դերը խաղացել է Տատյանա Յուշկովան։
Վերաթողարկում
Ռուսաստանում 2000 թվականներին հեքիաթը թողարկվել է DVD ձևաչափով, «Բաժովի հեքիաթները» ժողովածուում («Պղնձե լեռան տիրուհին», «Քարե ծաղիկը», «Նվեր», «Մալաքիտե զարդատուփ» և «Սինյուշկայի ջրհորը»)
2007 թվականին մուլտֆիլմը կրկին թողարկվել է DVD ձևաչափով, «Խոշոր պլան» ընկերության կողմից, «Մալաքիտե զարդատուփ» ժողովածուում («Մալաքիտե զարդատուփ», «Պղնձե լեռան տիրուհին», «Քարե ծաղիկը», «Նվեր» և «Ոսկե մազ») ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Ռուսերեն ֆիլմեր Կատեգորիա:1977 մուլտֆիլմեր
Դարկո Դունիչ
Դարկո Դունիչ (Дарко Дуњић / Darko Dunjić; ), սերբ ֆուտբոլիստ, պաշտպան։
Ակումբային կարիերա
Խաղալ սկսել է հայրենի քաղաքի «Սլոգա» թիմում։ Այնուհետև տեղափոխվել է սերբիական հայտնի «Ցրվենա Զվեզդա» ակումբ։ 2001 թվականին տեղափոխվել է «Սպարտակ» (Սուբոտիցա), որտեղ անցկացրել է երկու տարի և մեկնել է «Բանատ»։ 2005 թվականին տեղափոխվել է ուկրաինական «Կրիվբասս» ակումբ։ 2007 թվականին տեղափոխվել է Լուգանսկի «Զարյա» ակումբ, որտեղ դարձել է թիմի առաջնորդներից մեկը, բայց մրցաշրջանի ավարտից հետո հանվել է տրանսֆերի ։ Նրա ծառայություններով հետաքրքրված էին «Լիվերնո»-ն և «ՆԱԿ Բրեդա»-ն, բայց նրան 150 հազար եվրոյի դիմաց գնեց «Բաստիա» ակումբը, որի հետ էլ Դարկոն կնքեց երեք տարվա պայմանագիր։
Կարիերան հավաքականում
Սերբիայի հավաքականում ոչ մի անգամ չի խաղացել, փոխարենը հանդես է եկել Հարավսլավիայի պատանեկական և երիտասարդական հավաքականներում։
Անձնական կյանք
Դունիչը ամուսնացել է 2007 թվականի հուլիսի 1-ին Սերբիայում ։ Իր ապագա կնոջ հետ ծանոթացել է ամուսնանալուց հինգ տարի առաջ իր լավագույն ընկերոջ միջոցով։ Այդ ժամանակ նա դեռ հանդես էր գալիս «Ցրվենա Զվեզդա» ակումբում, իսկ նրա կինը սովորում էր Բելգրադի մանկավարժական համալսարանում։ 2,5 տարի անց հեռացել է Ուկրաինա, բայց այդ ընդհանրապես չի ազդել նրանց հարաբերությունների վրա։ Նա միշտ մոտ է գտնվել Կրիվոյ Ռոգին, հաճախ մեկնել է Սերբիա։ Նրանց հարսանիքին ներկա է գտնվել Միրկո Բունևչևիչը և այդ ժամանակների «Զարյա»-յի գլխավոր մարզիչ Ալեքսանդր Կոսևիչը։
Հին ծանոթներ (մուլտֆիլմ)
Փայտե և թավշե խաղալիքների թիմերի միջև անցկացվող մարզական մրցումների մասին պատմող երկրորդ մուլտֆիլմն է և «Արտասովոր խաղ» մուլտֆիլմի շարունակությունը։
Սյուժե
Պարտված փայտե ֆոտբոլիստները լսում են արջուկի զրույցը ջրային պոլոյի սպասվող խաղի մասին և որոշում շահել գլխավոր մրցանակը (ավտոմեքենա)։ Խաղին մասնակցելու համար փայտե ֆուտբոլիստները վերցնում են ներկեր և իրենց ներկում ջրի պոլոյի խաղացողների նման։ Իրենց թիմը նրանք կոչում են «Սև կարապներ», և նրանց ոչ ոք չի ճանաչում։ Բայց քանի որ նրանք շատ քիչ էին մարզվել և իրենց պահում էին շատ կոպիտ ջրավազանում ընթացող խաղի ժամանակ, նորից պարտվում են։ Բացի դրանից, նրանց ներկը մաքրվում է, իսկ մրցանակ ավտոմեքենան գողանալու փորձը ձախողվում է։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մստիսլավ Պաշչենկոյի մուլտֆիլմեր Կատեգորիա:Բորիս Դյոժկինի մուլտֆիլմեր Կատեգորիա:1956 մուլտֆիլմեր
Կարմիր բերդ (այլ կիրառումներ)
Կարմիր բերդ, կարող է վերաբերել՝
Հիլիս
Հիլիս, գյուղ Արցախի Հանրապետության Ասկերանի շրջանում, հանրապետության հյուսիս-արևելյան  հատվածում։ Ասկերան  շրջկենտրոնից գտնվում է 22 կմ հեռավորության վրա, իսկ մայրաքաղաք Ստեփանակերտից` 25 կմ հեռավորության վրա։
Անվան ստուգաբանություն
Գյուղի ստորոտով հոսում է փոքրիկ գետակ. եկվորները այն անվանել են հայելու նման ջինջ և մաքուր գետակ և այսպիսով գյուղը ստացել է Հիլիս անվանումը։ Նախկինում հայտնի է եղել Իլիս, նաև Կարագեդուկ, Կարագյադուկ անվանումներով։
Աշխարհագրություն
Գյուղը գտնվում է Ղարաբաղի լեռնաշղթայի արևելյան Խաչախութի և Հավքախաղաց լեռնաճյուղերի միջլեռնային գոգավորության հարթավայրային մասում, երկու առվակների ջրախառնուրդում։ Հիլիսը Աստղաշեն գյուղից գտնվում է դեպի հյուսիս-արևմուտք, Ստեփանակերտ քաղաքից գտնվում է 2425 կմ հեռավորության վրա,Ասկերան քաղաքից՝ 20-22 կմ դեպի հյուսիս-արևմուտք։ Համայնքը լեռնային է, ունի 519,1 հա տարածք, որից 348,7 հա գյուղատնտեսական նշանակության, 133,44 հա անտառային հողեր։ Հիլիս համայնքի սահմանային գոտով հոսում է Կարկառ գետի վտակը։
Բարձրությունը ծովի մակերևույթից` ավելի քան 800 մետր, ընդհանուր տարածքը կազմում է 524 հեկտար։
Պատմություն
Հիլիս գյուղը հնում եղել է Մեծ Հայքի Արցախ նահանգի Խաչեն գավառի կազմում, իսկ հետագայում Ելիզավետպոլի նահանգի Շուշիի գավառի կազմում։ Գյուղի տարածքով անցնում է «Բադարա-Աստղաշեն» ոռոգման ջրատարը ։
Գյուղի առաջին բնակիչները` թվով 7 հայ ընտանիք եկել են 1810 թվականին` Պարսկաստանից։
Գյուղը էլեկտրիֆիկացվել է 1961 թվականին։ Կյանքի միջին տևողությունը 75-80 տարի է։
Գյուղը Արցախյան ազատամարտին
1989 թվականին գյուղում կազմավորվել է ինքնապաշտպանական, կամավորական ջոկատ, որը սկզբում առանձին, այնուհետև 1992 թվականին միանալով Արցախի ՊԲ ստորաբաժանումների կազմին, մասնակցել է Ասկերանի, Մարտակերտի, Քելբաջարի և Արցախի այլ շրջանների ու բնակավայրերի ինքնապաշտպանական ու ազատագրական մարտերին։
Բնակչություն
1987 թվականին այստեղ կար 47 տուն, 163 բնակիչ։ Գյուղի ներկայիս բնակիչների նախնիները հիմնականում բնիկներ են, որոնց մի ստվար հատված գաղթել է Պարսկահայաստանի Ղարադաղի նահանգից։ Ըստ 2012 թվականի մարդահամրի տվյալների՝ Հիլիս  համայնքի  բնակչության  թվաքանակը  կազմում  է  180 մարդ, կա 50 տնտեսություն։
Բնակավայրի ազգաբնակչության փոփոխությունը.
Տնտեսություն
Կոլտնտեսությունը Հիլիսում կազմակերպվել է 1932 թվականին։ 1998 թվականին դրա լուծարումից հետո գյուղի բնակչությունը հիմնականում զբաղվել ու զբաղվում են անասնապահությամբ, հացահատիկային, բանջարանոցային, կերային կուլտուրաների մշակությամբ, այգեգործությամբ։
Հասարարակական կառույցներ
Համայնքում գործում են գյուղապետարան, մշակույթի տուն, բուժկետ, Խնձրիստանի միջնակարգ  դպրոցի  Հիլիսի  մասնաճյուղը,  որտեղ  սովորում են 9 աշակերտներ ։
Արտաքին հղումներ
Կատեգորիա:Արցախի Հանրապետության բնակավայրեր Կատեգորիա:Արցախի Հանրապետության գյուղեր
Յուլյա Աբակումովսկայա
Յուլյա Դմիտրիևի Աբակումովսկայա, ռուսական օպերային երգչուհի, մեցցո-սոպրանո , Ռուսաստանի ժողովրդական արտիստ (1994) ։
Կենսագրություն
Ներկայումս ապրում է Մոսկվայում։ Դպրոցական տարիներին երգել է Վլադիմիր Լոկտևի ղեկավարած անսամբլում։ Դպրոցն ավարտելուց հետո ընդունվել է Թատերական արվեստի ինստիտուտի երաժշտական կոմեդիայի բաժինը, որը ղեկավարում էր Պավել Պոնտրյագինը, որը օպերային երգիչ էր, ավարտել էր Մոսկվայի կոնսերվատորիան, ինստիտուտում նա ղեկավարում էր վոկալի բաժինը ։
Ուսումն ավարտելուց հետո աշխատել է Մոսկոնցերտում, այնուհետև 1970 թվականին հրավիրվել է Կ.Ս. Ստանիսլավսկու և Վ. Ի. Նեմիրովիչ-Դանչենկոյի անվան երաժշտական թատրոն ։ Թատրոնում դեբյուտային եղավ Պերիկոլի դերը, Ժակ Օֆֆենբախի համանուն օպերետում ։ Հետագայում կատարել է պարտիաներ ինչպես օպերետներում, այնպես էլ օպերաներում ՝ խաղալով շուրջ 40 առաջատար դեր ։
1991 թվականին աշխատանքի է անցել նոր հիմնադրված  «Նոր օպերա»  թատրոնում։ 1994 թվականին երաժշտարվեստի բնագավառում ունեցած մեծ վաստակի համար արժանացել է «Ռուսաստանի Դաշնության ժողովրդական արտիստ» պատվավոր կոչմանը ։
Ծանոթագրություններ
Կատեգորիա:Օպերային երգիչներ Կատեգորիա:Ռուսներ Կատեգորիա:Ռուս երաժիշտներ Կատեգորիա:Մեցցո-սոպրանոներ Կատեգորիա:Ռուս երգիչներ Կատեգորիա:Ռուս օպերային երգիչներ Կատեգորիա:20-րդ դարի օպերային երգիչներ Կատեգորիա:21-րդ դարի օպերային երգիչներ Կատեգորիա:Ռուսաստանի Դաշնության ժողովրդական արտիստներ Կատեգորիա:Երաժիշտներ այբբենական կարգով Կատեգորիա:ՌԽՖՍՀ վաստակավոր արտիստներ Կատեգորիա:Խորհրդային օպերային երգիչներ և երգչուհիներ
Ձմեռ պապ: Կախարդների ճակատամարտ
Ֆիլմի պրեմիերան Ռուսաստանում ներկայացվել է 2016 թվականի դեկտեմբերի 24-ին ։
Սյուժե
Մաշայի աչքին երևում են սարսափելի թռչող հրեշներ, ինչի պատճառով նա դառնում է դասընկերների ծաղրի առարկան։ Մի անգամ նա Մոսկվայի կենտրոնում ականատես է լինում երիտասարդ կախարդների և հրեշների ճակատամարտին։ Կախարդներից մեկը փրկում է աշակերտուհուն և նրա հետ գնում է գաղտնի կազմակերպություն, որտեղ աղջիկն իմանում է, որ Ձմեռ պապը Միրան կախարդն է և որ յոթ եղբայր ունի։ Նրանք բոլորը բացառությամբ մեկի` Կարաչունի, ամանորյա հրաշագործներ են։ Մի անգամ Կարաչունը ցանկացել է կտրել երկինքը Լուսնի սրով հրեշներին երկիր թողնել։ Կարաչունը վերադարձել է և մտադիր է կրկնել դա։ Մաշան, նրա ընկերներն ու նրանց դաստիարակ Դոբրոխոտը մտադիր են խանգարել նրան։
Արտադրություն
Նկարահանումները տեղի են ունեցել Մոսկվայում, մասնավորապես, Կարմիր հրապարակում, Ցարիցինո պուրակում, Տվերսկայա փողոցում, Հայրապետական լճակներում և Լուբյանանկայի կենտրոնական մանկական խանութում, ինչպես նաև տաղավարներում, որտեղ տեղադրվել է լայնածավալ դեկորացիա։
Նկարահանումների համար պատրաստվել են ավելի քան 50 կոստյում, որոնցից 8-ը` Ձմեռ պապի համար։ Հիմնական չարագործի` Կարաչունի դիմահարդարման համար օրական ծախսվել է երեք, իսկ Ձմեռ պապի եղբայրների համար` չորս ժամ։ Բոլոր դրվագների մոտ 70%-ը նկարահանվել է կասկադյորների մասնակցությամբ ։
Մարքետինգ
Ֆիլմի առաջին թրեյլերը համացանցում հայտնվել է 2016 թվականի սեպտեմբերի 26-ին, երկրորդը` 2016 թվականի հոկտեմբերի 21-ին։
Կարծիքներ և գնահատականներ
Ռուսական կինոքննադատները բացասաբար են ընդունել ֆիլմը ։ Այն միայն մեկ դրական գրախոսական է ստացել «Իզվեստիա» թերթից, որն այն կոչել է «որակյալ ընտանեկան ֆենտեզի» ։ Բոլոր մյուս ակնարկները չեզոք կամ բացասական էին ։ Ֆիլմի մասին գրել են. «Ֆիլմի անհեթեթությունները կարելի է անվերջ նշել» (Film.ru ), «ֆիլմը շփոթության զգացում է առաջացնում» (Metro ):
Ծանոթագրություններ
Կատեգորիա:2016 ֆիլմեր Կատեգորիա:Ռուսերեն ֆիլմեր Կատեգորիա:Ամանորյա ֆիլմեր Կատեգորիա:Ֆիլմեր դպրոցի մասին Կատեգորիա:2010-ականների ֆենտեզի ֆիլմեր Կատեգորիա:Ռուսական ֆիլմեր Կատեգորիա:Ֆիլմեր, որոնց գործողությունները տեղի են ունենում Ռուսաստանում Կատեգորիա:Ռուսական մարտաֆիլմեր Կատեգորիա:Սուրբծննդյան ֆիլմեր
Մոռլե (շրջան)
Մոռլե (շրջան) (Morlaix), շրջան (Arrondissement) Ֆրանսիայի Բրետան երկրամասի Ֆինիստեր (դեպարտամենտ) դեպարտամենտում։ Սուպրեֆեկտուրա՝ Մոռլե։ Շրջանի բնակչությունը 2006 թվականին կազմել է 126 011 մարդ։ Բնակչության խտությունը՝ 96 մարդ/կմ²։ Շրջանի տարածքը՝ 1319 կմ²։
Ծանոթագրություններ
Կատեգորիա:Ֆրանսիայի շրջաններ
Հոլոցեն դարաշրջանում Ասիայից անհետացած կենդանիների ցանկ
Հոլոցեն դարաշրջանում Ասիայից անհետացած կենդանիների ցանկ, որը ներառում է միայն Ասիա մայրցամաքի հոլոցենց դարաշրջանում վերացած կենդանիները։
Կաթնասուններ
Նախապատմական անհետացումներ (Հոլոցենից սկսած մինչև 1500 թվական)
Վերջին անհետացումները (1500-ական թվականներից միչև մեր օրեր)
Հավանաբար անհետացած
Թռչուններ
Հավանաբար անհետացած
Սողուններ
Նախապատմական անհետացումներ (Հոլոցենից սկսած մինչեւ 1500 թվականը)
Ձկներ
Alburnus akili, 1998 թվական, Թուրքիա Platytropius siamensis, 1975-1977 թվականներ, Թաիլանդ
Ծանոթագրություններ
Կատեգորիա:Անհետացած կենդանիներ
Ring (երգ)
Երաժշտական տեսահոլովակը նկարահանել է Մայքլ Հոն և թողարկվել է 2018 թվականի օգոստոսի 20-ին ։
Ծանոթագրություններ
Կատեգորիա:Քարդի Բիի սինգլներ
Խաչիկ Հովակիմյան
Խաչիկ Հովսեփի Հովակիմյան, հայ քաղաքական, հասարակական գործիչ, Հայաստանի վաստակավոր լրագրող։
Կենսագրություն
Խաչիկ Հովակիմյանը ծնվել է 1926 թվականին, Շամշադինի շրջանի Թովուզ (այժմ՝ Տավուշի մարզի Տավուշ) գյուղում։ 1944 թվականին ընդունվել է Երևանի պետական համալսարանի պատմության ֆակուլտետը, որն ավարտել է 1949 թվականին և ուսումը շարունակել ԵՊՀ ասպիրանտուրայում։ 1949-1951 թթ. եղել է Երևանի պետական համալսարանի կոմերիտական կազմակերպության առաջին քարտուղար, 1952-1955 թվականներին աշխատել է կուսակցության Երևանի օկրուգային կոմիտեում, այնուհետև՝ ՀԿԿ Կենտկոմում որպես դասախոս։ 1955 թվականին նշանակվել է ՀԿԿ Կենտկոմի պրոպագանդայի և ագիտացիայի բաժնի վարիչի տեղակալ, դասախոսական խմբի ղեկավար, 1961-1970 թվականներին՝ «Սովետական Հայաստան» օրաթերթի գլխավոր խմբագիր։ Եղել է Հայաստանի ժուռնալիստների միության նախագահ, 1966-1970 թվականներին՝ ԽՍՀՄ ժուռնալիստների միության վարչության քարտուղար, 1979-1988 թվականներին խմբագրել է «Կուսակցական խոսք» (1989 թվականից՝ «Քաղաքական զրուցակից») հանդեսը, 1992-1995 թվականներին՝ «Մեր խոսքը» թերթի հիմնադիր-խմբագիր ։ Հովակիմյանը եղել է «Տավուշ» հայրենակցական միության հիմնադիր նախագահը։
Հիշատակ
Երևանի քաղաքապետարանի որոշմամբ Խաչիկ Հովակիմյանի հուշաքարը փակցվել է Երևանի Պռոշյան փողոցի N 1 տան պատին, որտեղ 1956-1995 թթ. ապրել է նա ։
Ծանոթագրություններ
Կատեգորիա:ԵՊՀ պատմության ֆակուլտետի շրջանավարտներ Կատեգորիա:Հայ խմբագիրներ Կատեգորիա:Հայ քաղաքական գործիչներ Կատեգորիա:Հայ հասարակական գործիչներ Կատեգորիա:Հայ պետական գործիչներ Կատեգորիա:Հայ լրագրողներ Կատեգորիա:ՀՀ վաստակավոր լրագրողներ
Բախտիար Հովակիմյան
Բախտիար Մարդանի Հովակիմյան , թատերագետ, բանասեր, մատենագետ։
Բախտիար Հովակիմյանն ավարտել է Լ․ Երամյանի անվան Բաքվի հայկական թատրոնի դրամատիկական ստուդիան (1947), Երևանի թատերական ինստիտուտը (1952)։ 1953-1958 թվականներին աշխատել է Բաքվի « Կոմունիստ » (հայերեն) թերթի խմբագրությունում, 1958-2008 թվականներին՝ ԳԱԹ-ի թատերական բաժնում (1963 թվականից՝ բաժնի վարիչ)։
Արտաքին հղումներ
Կատեգորիա:Հայ թատերագետներ Կատեգորիա:Հայ բանասերներ Կատեգորիա:Հայ մատենագետներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Սուրբ Հովհաննես Մկրտիչ եկեղեցի (Ագուլիս)
Սուրբ Հովհաննես-Մկրտիչ եկեղեցի, հայկական առաքելական եկեղեցի էր, ներկայիս Ադրբեջանի Հանրապետությանի կազմում գտնվող Նախիջևանի Ինքնավար Հանրապետության Որդուարի շրջանի Աշաղի Այլիս գյուղի տարածքում ։
Պատմություն և հիշատակություններ
Գտնվում էր պատմական Մեծ Հայքի Վասպուրական նահանգի Գողթն գավառի Ագուլիս գյուղաքաղաքի Ներքին թաղում՝ գետի աջ կողմում գտնվող մերկ լեռնալանջի ստորոտում՝ հարթ ու բարձրադիր վայրում, որտեղից ուրվագծվում է համարյա ամբողջ Վերին Ագուլիսի համայնապատկերը։ Ինչպես նշում է Զաքարիա Ագուլեցին, համարվել էր Ներքին թաղի գլխավոր եկեղեցին ։
Մ. Թաղիադյանը սխալմամբ նշել է, որ.
Դա պայմանավորված էր Մեծ Աստվածածին եկեղեցու տեղադրության պատճառով, որը սուրբ Հովհաննես-Մկրտիչից Աստվածածին եկեղեցին բավականին ներքև էր գտնվում և համարվում էր շահաստանի, ներքին մասի եկեղեցին։ Այն թաղամասը, ուր գտնվում էր սուրբ Հովհաննես-Մկրտիչը, կոչվում էր.
Սուրբ Հովհաննես-Մկրտիչ եկեղեցին մի քանի անգամ վերանորոգվել էր։ Ըստ  Ագուլեցու եկեղեցին 1612 թվականին  վերանորգել է  ագուլիսցի հայտնի աղբյուրագործ-վարպետ  Սեթյան Մահտեսի Մելքում.
Այնուհետև հետագա վերանորոգման մասին եկեղեցու գմբեթի շրջանակի վրա սև  ներկով գրված էր եկեղեցու 17-րդ դարի  երկրորդ կեսում վերանորոգման  արձանագրությունը։  Վերջինիս հավաստի տվյալներով  եկեղեցին վերանորոգվել էր  1663 թվականի.
1686 թ. այն գաջվել էր, իսկ նրա աղյուսաշար  գմբեթը կառուցվել է  1703 թվականին։ Արձանագրության  տեղեկությունները  լրացվում և հաստատվում են Զ. Ագուլեցու ճշգրտորոն արձանագրված  տվյալներով։  Ըստ որի 1663 թ. <<Ագուլաց Խձայձորու մահլի  սուրբ  Ովանէս  անվան եկեղեցին ըսկիսպն արարին  վեր առնելու>>:  Այնուհետև  1664 է. <<Մայիսի լա (31) Ագուլիս Ներքին  թաղի սուրբ  Ովանէս  եկեղեցին այսօր ձեռք տվեցին,  վեր կալան, որ շինեն։  Յուլիսի (5)  ումն  հիմն  աւրհնեցին, ըսկիսպ  արարին շինելոյ  թագաւորի  ըռաղամով, Միրզա  Իբրահիմ  խօսքով, զերայ  Ագուլիս  նորայ  զաֆթումն էր >>: Հետո՝ 1665 թ. << Նոյեմբերի ե (5) ումն Ագուլիս որ  Ներքին թաղի  սուրբ  Ովանէս  անվան եկեղեցին  ավարտեցին,  այսօր  աւրհնեցին…Թվին  ՌՃԼԵ  (1686  մայիսի ի (20)  ումն  ըսկիսբն  արին  այս  եկեղեցիս գաջելու։  Գաջեցին,  ծաղկեցրին,  հոկտեմբերի  լա (31) ումն  հրաշալի  օրհնեցին >> :
Ճարտարապետություն
Համալիրը կազմված էր եկեղեցուց, գավիթ-սրահից, զանգակատնից և օժանդակ շինություններից։ Համալիրի շինությունները գտնվել էին բարձր պարսպի մեջ,  որը  հյուսիսից  և հարավից  ունեցել էր դարպասներ։
Եկեղեցի
Սուրբ Հովհաննես-Մկրտիչ եկեղեցին ուներ արևելք-արևմուտք ձգվածություն։ Այն ուղղանկյուն հատակագծով քառամույթ գմբեթավոր կառույց էր։ Ինտերիերի արևելյան մասում ուներ ավագ խորան, երկհարկանի զույգ ավանդատներ և ընդարձակ աղոթասրահ։ Եկեղեցու չորս մույթերի և ութ կիսամույթերի վրա վեր էր խոյանում աղյուսաշար գմբեթը, որը ուներ արաբական կամարներով ութ լուսամուտներ։
Եկեղեցին կառուցված  էր կիսամշակ ու  ճեղքված  որձաքարերով,  իսկ շինության  արևելյան ճակատի  արտաքին շարվածքն ու  գմբեթը իրականացված էր  թրծած աղյուսով։  Արևելյան ճակատի ձևավոր աղյուսաշարը ունի  մի շարք  երկրաչափական զարդաձևեր։
Քեսդների նկարի միջոցով Ղևոնդ Ալիշանը նկարագրել էր սուրբ Հովհաննես-Մկրտիչ եկեղեցու միակ մուտքը. այն բացված էր արևմտյան ճակատից, ունեցել էր քառանկյունի բացվածք, առանց կամարի։ Մուտքից վերև՝ շարվածքի երկրորդ շարքի հյուսիսային կողմում տեղադրված էր եղել մի համառոտ արձանագիր քար՝
Եկեղեցին ունեցել էր մանր կտորներով, սադափով ու փղոսկրով պատրաստված գեղեցիկ փայտե դուռ՝ Հախումի հիշատակագիր արձանագրությամբ.
Երկհարկանի ավանդատների առաջին հարկերը հատակագծում քառակուսի էին և ունեին վեցական խոր ու քառակուսի բացվածքներով որմնախորշեր։ Երկրորդ հարկի ավանդատները ծառայել էին խորաններ, հակառակ առաջին հարկերի ավանդատների։ Արևելյան մասում ունեին կիսաշրջանաձև հորինվածքներ։ Խորանները իրենց որմերում ունեին յոթական սլաքաձև պսակներով ավարտվող բարձր որմնախորշեր։ Դրանք լուսավորում էին արևելյան որմում գտնվող բավականին լայն և բարձր (55 սմ X 90 սմ) պատուհաններով, որոնցից անմիջապես 30-35 սմ վերև՝ լրացուցիչ լուսավորության համար բացված էին մեկական շրջանաձև լուսամուտներ։ Երկրորդ հարկի խորանները արևմտյան մասում ունեին ցածրադիր (60 սմ) պատեր, իսկ ամբողջ ճակատները բաց էին կապված էին աղոթասրահի հետ։
Պարիսպ և օժանդակ շինություններ
17-րդ դարի վերակառուցման հետ միաժամանակ.
Արևելյան ճակատի պատի տակ, նրա ընդլայնական չափով կառուցված է եկեղեցու սեղանատունը, որի ծածկը հավասար է եկեղեցու հիմնաշարին։ Սեղանատունը միանավ-միադահիճ հորինվածքով շինություն էր, որի ուղղաձիգ որմերի վերին մասերից սկսվում էր թաղը։ Սեղանատան մուտքերը տեղադրված են եղել արևելյան ճակատում։ Այդ ճակատում են եղել նաև լուսամուտները։ Սեղանատունը ներսից ուներ մոտ 3 մետր բարձրություն և սվաղված էր, ընդերկայնական արևմտյան որմում ուներ 9 քառակուսի բացվածքներով բավականին խոր որմնախորշեր։
Սուրբ Հովհաննես-Մկրտիչ եկեղեցու սեղանատան հյուսիսային ճակատին՝ արևելք-արևմուտք առանցքով, կցված է թաղակապ խոհանոցը։ Վերջինիս կից է թաղածածկ հորինվածքով, ավազանով ու 2,90 մետր X 4 մետր չափի և 1.30 մետր խորությամբ ջրամբարով եկեղեցու աղբյուրը։
Գերեզմանոց
Սուրբ Հովհաննես-Մկրտիչ եկեղեցու պարիսպներից ներս, սեղանատան առջև, եղել էր եկեղեցու գերեզմանատունը։ Վերջինս 1663 թվականի եկեղեցու վերանորոգման ժամանակ քանդվել է.
Սուրբ Հովհաննես-Մկրտիչ եկեղեցու գերեզմանատունը այժմ վեր է ածվել այգու։ Գերեզմանատան 18-19-րդ դարի մի քանի տապանաքարեր հավաքված էին այգու մի անկյունում, տապանաքարերի ներկայիս ճակատագիրը անհայտ է։ Պահպանվել են այնտեղի տապանաքարերից երկուսի արձանագրությունները.
Ծանոթագրություններ
Կատեգորիա:Օրդուբադի շրջանի վանքեր և եկեղեցիներ ք ք Կատեգորիա:Ագուլիսի վանքեր և եկեղեցիներ Կատեգորիա:Հայկական առաքելական կորուսյալ վանքեր և եկեղեցիներ (Նախիջևան) Կատեգորիա:Նախիջևանի Ինքնավար Հանրապետության հայկական հուշարձաններ Կատեգորիա:Ադրբեջանի նախկին շենքեր և կառույցներ Կատեգորիա:Ադրբեջանում ոչնչացված հայկական հուշարձաններ
Դեյզի Դաք
Դեյզի Դաք (Daisy Duck), մուլտիպլիկացիոն կերպար, որը ստեղծվել է 1940 թվականին՝ Դիք Լանդլիի կողմից։ Դեյզին մարդակերպար բադ է։ Սովորաբար նա հանդես է եկել որպես Դոնալդ Դաքի ընկերուհի։ Նա հագնում էր վարդագույն կամ մանուշակագույն զգեստ, իսկ գլխին կրում էր մեծ վարդագույն ժապավեն։ Դոնալդից տարբերվում էր կնոջ կերպարին բնորոշ հատկանիշներով՝ երկար թարթիչներով և գանգուր մազերով։ Դեյզին միշտ հագնում էր երկար կրունկներ։ Մուլտֆիլմի վաղ սերիաներում նա ստանում է Դոննա Դաք անվանումը։
բնավորություն
Մասնավորապես վաղ մուլտֆիլմում, Դեյզին պատկերվում է որպես թեթևամիտ կին։ Նա համակրում է Դոնալդին և կապվում նրա հետ։ Ի տարբերություն Դոնալդի՝ նա խելացի է, բնավորությամբ՝ հանգիստ և կայուն։ Չնայած դրան՝ հաճախ է վիճում Դոնալդի հետ։
Պատմություն
Դեյզին ընդհանուր առմամբ հայտնվում է 14 ֆիլմերում։ Նա հայտնվել է նաև Դոնալդ Դաքի մասին կաճամետրաժ ֆիլմերում։ Նաև կատարել է կարճատև դեր՝ Միկի Մաուսի մասին կարճամետրաժ ֆիլմում։ Նա հայտնվել է նաև Ֆանտազիա և Ով է դավել Ռոջեր ճագարին մուլտֆիլմներում։
Մուլտֆիլմում հայտնվելը
Դեյզի Դաքը առաջին անգամ հայտնվել է «Միստր Դաքը գնում է հանդիպման» սերայում (1940 թվականի հունիսի 7)։ Կարճամետրաժ ֆիլմը ստեղծվել է Ջեք Քինգոմի կողմից՝ Կարլ Բարքսի սցենարով։ Այնտեղ Դոնալդը այցելում է իր ընկերուհու տուն։ Սկզբում Դեյզին իրեն ամաչկոտի նման էր պահում այցելուի մոտ, իսկ հետո Դոնալդին առաջարկում է գալ իր մոտ։ Նրանց միայնությունը ընդհատում են Բիլլի, Վիլլի, Դիլլի զարմիկները, ովքեր սկսում են իրենց համեմատելլ Դոնալդի հետ, որպեսզի Դեյզիի կողմից ուշադրության արժանանան։ Հորեղբայրն ու եղբորորդիները հերթով ջիթերբագ են պարում Դեյզիի հետ՝ փորձելով ազատվել միմյանցից։ Վերջին անգամ բադերը Դոնալդին տաք եգիպտացորեն են տալիս, որը վեր է ածվում պոպկորնի, սակայն Դոնալդը շարունակում է պարել Դեյզիի հետ։ Բադիկները շարունակում են իրենց պարը և անգիտակցաբար նպաստում են Դոնալդի և Դեյզիի ուրախ ժամանցին, իսկ մուլտֆիլմի վերջում Դեյզին համբուրում է Դոնալդին։
Դոննա Դաք
Համաձայն մի քանի աղբյուրների՝ Դեյզի Դաքը առաջին անգամ կարճամետրաժ մուլտֆիլմում՝ Դոն Դոնալդ, հայտնվել է 1937 թվականին՝ մարմնավորելով Դոննա Դաքի դերը ։ Այս կարճամետրաժ ֆիլմն առաջինն է Դոնալդ Դաքի մասին մուլտֆիլմերի շարքում, ինչպես նաև առաջինը, որտեղ ցուցադրվում էին Դոնալդ Դաքի սիրային հետաքրքրությունների մասին։
Մուլտֆիլմի սյուժեով, Դոնալդ Դաքը ճանապարհորդում է Մեքսիկայում և հանդիպում է իր ընկերուհուն՝ Դոննային։ Նա ողջունում է նրան, կատարում է ավանդական պարը և նստեցնում է ավանակի վրա, որը նրան ցած է նետում գետին։ Դոնալդը սկսում է ծիծաղել, և Դոննան կատաղությունից սկսում է նետվել նրա վար։ Հետո Դոնալդն իր ընկերուհուն առաջարկում է ավտոմեքենայով ուղևորություն։ Դոննան համաձայնվում է, բայց ճանապարհին ավտոմեքենան փչանում է, և Դոննան թողնում է իր սիրելիին անապատում։
Դոննան ցուցադրվում է այնպես, ինչպես Դոնալդն է՝ էներգիայով լեցուն, անհամբեր և ագրեսիվ։ Կերպարին անվանել է նույն դերասանը՝ Կլարենս Նեշը։
Դոննայի և Դեյզիի մասին պնդումները՝ որպես մեկ կերպար, հաստատվել է Ուոլթ Դիսնեյի կողմից, ով ասել է, որ Դեյզի Դաքը դեբյուտ է անում Դոննայի դերում ։ 1951 թվականի կոմիքսում ներկայացվում է մեկ այլ տեսանկյուն, ըստ որի Դոննա Դաքը համարվում է առանձին կերպար, որը մրցակցում է Դեյզիի հետ՝ Դոնալդի սիրտը գերելու համար ։
Դեյզի Դաքը հեռուստառությունում
Դեյզի Դաքը հեռուստատեսությունում հայտնվել է 1996 թվականին, երբ լույս է տեսնում «Կրյակ-Բրյակ» սերիան, որտեղ Դեյզին խաղում է հեռուստաալիքի թղթակցի դեր, իսկ Դոնալդը՝ իր օպերատորի։ Նա ցուցադրվել է ավելի անկախ և ինքնավստահ՝ ժամանակակից արևմտյան կնոջ իդեալին համապատասխան, մինչդեռ կարճամետրաժ մուլտֆիլմերում նա օգտագործել է գեղեցկուհու կերպարը, որպեսզի իր վրա ուղղի Դոնալդի ուշադրությունը։
Դեյզին նաև հայտնվել է «Ամեն ինչ Միկի Մաուսի մասին», «Մկան տունը», «Միկի Մաուսի ակումբը»։
Ծանոթագրություններ
<references group="" responsive="1">
Արտաքին հղումներ
Կատեգորիա:Կերպարներ այբբենական կարգով Կատեգորիա:Մուլտֆիլմերի կերպարներ Կատեգորիա:Կոմիքսների կերպարներ Կատեգորիա:Հորինված խոսող կենդանիներ
Ջասթին Սմիթի սկավառակագրություն
Ամերիկական ռեփեր և պրոդյուսոր Ջասթին Սմիթի սկավառակագրություն, որն հայտնի է Just Blaze մականվան տակ։
Jay-Z — The Blueprint²: The Gift & the Curse
The Gift։ The Curse։
The Diplomats — Diplomatic Immunity
Disc 2։
Աղբյուրներ
Կատեգորիա:Սկավառակագրություններ
Համակարգչային գրաֆիկա (համակարգչային գիտություն)
Համակարգչային գրաֆիկա- համակարգչային գիտության ոլորտ է, որն ուսումնասիրում է տեսողական տեղեկատվության բովանդակությունը թվայնորեն սինթեզելու և շահարկելու մեթոդները։ Չնայած տերմինը հաճախ վերաբերում է 3D` եռաչափ համակարգչային գրաֆիկայի ուսումնասիրությանը, այն նաև ներառում է 2D` երկչափ գրաֆիկա և պատկերների մշակում։
Ակնարկ
Համակարգչային գրաֆիկան՝ հաշվողական տեխնիկայի միջոցով, ուսումնասիրում է տեսողական և երկրաչափական տեղեկատվությնների մանիպուլյացիան։ Այն կենտրոնանում է պատկերի ստեղծման և մշակման մաթեմատիկական ու հաշվարկային հիմունքների վրա, այլ ոչ թե զուտ գեղագիտական հարցերին։ Համակարգչային գրաֆիկան հաճախ տարբերվում է տեսողականից, չնայած, որ երկու ոլորտները՝ շատ նմանություններ ունեն։
Ուսումնասիրվող ոլորտներն են.
Համակարգչային գրաֆիկայի ծրագրերից են․
Պատմությունը
Ընդհանուր առմամբ, «Համակարգչային գրաֆիկա» գիտաժողովի հրապարակումները՝ համակարգչային գիտության բոլոր ոլորտներրի մասին ավելի նշանակալի են, քան ամսագրային հրապարակումները (որոնք հետագայում ավելի ցածր ցուցանիշներ ունեցան) ։
Ենթածրագրեր
Համակարգչային գրաֆիկայի հիմնական ենթակետերն են.
Երկրաչափություն
Երկրաչափության ուսումնասիրության հիմքում եռաչափ օբյեկտների ներկայացումն է դիսկրետ թվային պարամետրերով։ Քանի որ, օբյեկտի տեսքը մեծապես կախված է նրա արտաքինից, սահմանային ձևաչափերն առավել հաճախ են օգտագործվում։ Երկչափ մակերեսները լավ տարածք են օբյեկտների մեծ մասի համար, չնայած դրանք կարող են դիտվել տարբեր կողմերից։ Քանի որ մակերեսները վերջավոր չեն, օգտագործվում են դիսկրետ թվային մոտավորություններ։ Բազմանկյուն ցանցերը (Polygonal meshes) և ավելի փոքր չափաբաժնով մակերեսները, հեռու են ամենատարածված ձևաչափ լինելուց, իսկ կետային ձևաչափերը՝ վերջին ժամանակներս, դարձել են ավելի տարածված (տես, օրինակ՝ կետային գծապատկերների սիմպոզիումը) ։ Այս ձևաչափերը կոչվում են՝ Լեգենդներ (Lagrangian), այսինքն` կետերը նշելու տարածական տեղանքներն անկախ են։ Էյլերի մակերեսային չափագրումը (այսինքն՝ որտեղ տեղակայված են տարածական նմուշները), ըստ որի՝ յուրաքանչյուր մակարդակում հավաքածուները վերածվում են դեֆորմացվող մակերևույթների օգտակար ձևաչափի, վերջերս՝ ենթարկվել են բազմաթիվ տեղաբանական փոփոխությունների (հեղուկները առավել ուշագրավ օրինակ են) ։
Երկրաչափական ենթածրագրեր
Անիմացիա (շարժում)
Անիմացիոն ծրագրերը ուսումնասիրում են այն մակերեսների (և այլ երևույթների) նկարագրությունները, որոնք ժամանակ-առ-ժամանակ շարժվում կամ դեֆորմացվում են։ Պատմականորեն, այս ոլորտում աշխատանքների մեծ մասը կենտրոնացել և հիմնվել է պարամետրային տվյալներով մոդելների վրա, որոնց ֆիզիկական սիմուլյացիան ավելի է բարձրացել, քանի որ համակարգիչները՝ հաշվարկային համակարգերի համար, առավել հզոր գործիք են դարձել։
Ենթածրագրեր
Արդյունաբերություն
«Կապույտ երկինք» գրաֆիկայի հետազոտություն կատարող արդյունաբերական լաբորատորիաները ներառում են․ Գրաֆիկայի հետազոտության համար աչքի ընկած խոշոր կինոստուդիաներն են.
Պատահաբար (ֆիլմ)
Պատահաբար (Нечаянно), ռեժիսոր և սցենարիստ Ժորա Կրիժովնիկովի ռուսական կարճամետրաժ ֆիլմը` նկարահանված ամանորյա սև կատակերգություն ժանրով։ «Կինոտավր» կինոփառատոնի դափնեկիր` «Լավագույն կարճամետրաժ ֆիլմ» անվանակարգում (2014) ։
Արտաքին հղումներ
Կատեգորիա:2014 ֆիլմեր Կատեգորիա:Ամանորյա ֆիլմեր Կատեգորիա:Ռուսական ֆիլմեր Կատեգորիա:Ռուսերեն ֆիլմեր